Student verdrink ná golf haar en 5 ander van rots afslaan | Maroela Media
'n Student van Bloemfontein het Saterdagmiddag naby Kampsbaai verdrink toe sy en vyf ander mense deur golwe van 'n rots afgeslaan is by Maiden's Cove op Glen-strand in Kampsbaai.
Die Nasionale Seereddingsinstituut (NSRI) is in kennis gestel van die voorval ná ooggetuies die voorval sien plaasvind het.
"Toe een van die NSRI se swemmers by die toneel opdaag, het hy die student aangetref waar omstanders reeds kardiopulmonêre resussitasie op haar toegepas het," het Craig Lambinon, woordvoerder van die NSRI, gesê.
Werner Vermaak, woordvoerder van ER24, het gesê die voorval het omstreeks 17:00 naby 'n getypoel plaasgevind.
Volgens Vermaak het ER24 se paramedici die vrou aan lewensondersteunende masjiene gekoppel en na die New Somerset-hospitaal gehaas terwyl hulle haar deurentyd probeer bybring het.
Volgens hom het die student gesterf net ná sy by die hospitaal opgedaag het.
Sy was glo 'n student aan 'n Wes-Kaapse universiteit.
Die ander persone wat betrokke was by die voorval is nie beseer nie.
Cornelia1 · 2 jare gelede
MM, was die student van Bloemfontein of van die Wes-Kaap Universiteit?
Reel een en laaste reel van berig verskil.
Dankie vir jou kommentaar. Die student is afkomstig van Bloemfontein maar studeer in die Wes-Kaap.
Cornelia, wat maak dit saak waar die student gebly of studeer het !!!! Genade feit bly staan sy is dood.
Hi Cornelia ek dink jy lees dit dalk net verkeerd. Die student kom van Bloemfontein, MAAR sy stuur aan 'n Wes-Kaap Universiteit. Anders sou MM gesê het 'n student van Kovsies in Bloemfontein. Innige simpatie aan haar naasbestaandes.
'n Student van Bloemfontein het Saterdagmiddag naby Kampsbaai verdrink en dan weer Sy was glo 'n student aan 'n Wes-Kaapse universiteit.